בעתיד 
ובעתיד אתה מישהו אחר; אולי מישהו עם שפם ; או מנהל מפעל גדול; והסירוב שלה היום ; מחר פחות יכאיב; בן נוטה ללכת בדרכי אביו; ובעתיד וודאי תהיה לך משפחה; ותטעה עם ילדייך כמו אביך שטעה; ואישה ותאבד את החירות; שפעם היתה לך סמל לבדידות; ובעתיד תראה שם ילד עם ילקוט; ותזכר בילדותך שעברה כל כך פשוט; ונעורייך המבוזבזים הרחוקים; ולא הפסיכולוג אלא הזמן שפתר לך את הפחדים; ובעתיד תוזמן לכנס מחזורים; והכיתה שלך מאז כולם יהיו מבוגרים; ותזהה איזה פרצוף חצי חידה; האם החבר הטוב שדרככם נפרדו כמו שנפרדים כולם; ובעתיד תהיה שם איזו הלווייה ; על האיש שגידל אותך; אתה תאמר קדיש ותתאפק; ותשאר יתום מאב יתום מאם; ותסתכל אל השמיים ואלוהים לא ירחם; ובעתיד גם ההווה יהיה עבר; ומן הסתם תתגעגע לכל מה שיש עכשיו; אז למה לא תעריך את זה בזמן אמת; איזה מן טבע זה לאהוב משהו רק אחרי שהוא חולף; כי בעתיד אתה מישהו אחר...; 